Tiedote Kasurilan koulun toimitiloista 22.4.2020

Sivistyslautakunta on kokouksessaan 21.4.2020 päättänyt, että se esittää teknisten palveluiden toimitilapalveluille tiivistyskorjauksen toteuttamista Kasurilan koulun 2000-luvulla rakennetuissa luokkatiloissa.

Alustavan korjaustapaselostuksen mukaan ko. luokkatilat (sijaitsevat nk. liikuntakäytävällä) erotetaan muusta rakennuksesta. Käytävältä menevät ovet muurataan umpeen. Uudet sisäänkäynnit järjestetään ulkopuolelta uusien eteistilojen kautta, sekä lisätään nykyisiin tuulikaappeihin ns. poistumistieovet.

Ennen toteutusta on tarpeen tehdä vielä joitain lisätutkimuksia: Tutkitaan, onko vanhalle ulkoseinälle jäänyt aikaisempien rakennusvaiheiden myötä vaurioituneita rakennusmateriaaleja ja selvitetään ilmatieyhteyksiä.

Myös liikuntasalia ja ruokalan/keittiön tiloja kunnostetaan talousarvion sallimissa puitteissa.

Opetuksen järjestämisessä on tavoitteena, että ainakin aluksi mikään korjatusta luokasta ei olisi minkään ryhmän kotiluokka. Jonkinlainen kiertoluokkasysteemi siis jatkuu ensi lukuvuonnakin. Oppilaiden ja henkilökunnan vointia seurataan näiltä osin.

Tiedotamme lisää asiasta myöhemmin, kun saamme tarkempia tietoja esim. opetuksen toteuttamisesta.

Lisätietoja:

Toimitilapäällikkö Jukka Kellokumpu, jukka.kellokumpu(at)siilinjarvi.fi tai puh. 044 740 1510

Sivistysjohtaja Antti Jokikokko, antti.jokikokko(at)siilinjarvi.fi tai puh. 044 740 1301

Rehtori Marja Rytivaara, marja.rytivaara(at)siilinjarvi.fi tai 044 740 1801